cyanic-selkie/wikianc huggingface dataset:
Dave Irwin
Få dager etter at Ken Read gikk til utforrennet i Val-d’Isère, tok også Irwin sin første seier. 19. desember 1975 vant han utforrennet i Schladming, den eneste verdenscupseieren i karrieren. Noen uker senere ble han nummer åtte i utfor under OL 1976 i Innsbruck. Fire år senere, under OL 1980 i Lake Placid, ble han nummer 11 i samme disiplin.
Robert Bruce, 5. lord av Annandale
«Den store saken»
Edward tok denne sjansen til å kreve sasine (i henhold til daværende skotsk lov er levering av føydal eiendom, typisk land) av den skotske kongelige eiendommen, men gikk med på å avsi dom i retur for anerkjennelse av hans suverenitet, at han var øverste herre, og at den skotske adelen var hans vassaler. Skottlands voktere nektet ham dette, men Robert Bruce var raskt ute med å gi Edvard sin hyllest, muligens ettersom han allerede var engelsk vassal for sine engelske besittelser. Til sist sverget alle fordringshavere til den skotske tronen sin hyllest, og John Balliol var den siste som gjorde det. Skottlands voktere ble tvunget til å innrømme suverenitet og ble dermed gjeninnsatt av Edvard.
Dave Irwin
I Irwins siste sesong 1981/82 ble han nummer 3 i Whistler, bak Peter Müller og Steve Podborski.
Robert Bruce, 5. lord av Annandale
«Den store saken»
Behandlingen av dommen gikk sakte. Den 3. august 1291 ba Edward både Balliol og Bruce om å velge førti revisorer mens han selv valgte tjuefire for å avgjøre saken. Etter å ha vurdert alle argumentene, bestemte domstolen i begynnelsen av november 1292 til fordel for John Balliol, med det overordnede kravet i føydal lov, dessuten større støtte fra kongeriket Skottland. I samsvar med dette ble endelig dom avsagt av Edvard den 17. november. Den 30. november ble John Balliol kronet som konge av skottene ved klosteret i Scone, den tradisjonelle skotske troningsstedet. Den 26. desember, i Newcastle upon Tyne, sverget kong John hyllest til Edvard for kongeriket Skottland. Edvard gjorde det snart klart at han betraktet landet som sin vasallstat. Familien Bruce mistet dermed det de anså som sin rettmessige plass på den skotske tronen.
Senere år
Robert, 5. lord av Annandale trakk seg fra herredømmet til Annandale og hans krav på tronen til sin eldste sønn Robert IV. Kort tid etterpå, i 1292, døde den yngre Roberts kone Marjorie av Carrick og jarldømmet Carrick, som Robert hadde styrt iure uxoris, ble gitt deres eldste sønn, også kalt Robert, den fremtidige kongen.
I 1292 holdt Robert V Bruce et marked i Ireby, Cumberland, i retten til sin hustru. Året etter hadde han et marked i Hartlepool i Durham innenfor frihetene til biskopen av Durham. Robert de Brus døde på Lochmaben Castle og ble gravlagt ved Gisborough Priory i Cleveland. Bruce-familien var beskyttere av klosteret i Gisborough, såvel slekten i Skottland som slektsgrenen i Yorkshire. Robert V Bruce var den siste Bruce som ble gravlagt i Gisborough etter at Yorkshire-grenen døde ut. «Han som søkte å bli skottenes konge,» skrev Ruth Margaret Blakely, «som hadde levd sine siste år og døde i Skottland, valgte likevel å bli gravlagt sammen med sine forfedre i England. Slik var styrken til familiebånd.»
Familie og barn
Robert V giftet seg første gang den 12. mai 1240 med Isabella de Clare (2. november 1226 – etter 10. juli 1264), datter av Gilbert de Clare, 4. jarl av Hertford og 5. jarl av Gloucester og Isabel Marshal. De fikk følgende barn:
Jesse Lynch Williams
Jesse Lynch Williams (født 17. august 1871 i Sterling i Illinois, død 14. september 1929) var en amerikansk forfatter og dramatiker. Williams begynte sin litterære karriere i college da han skrev Princeton Stories. Etter eksamen fortsatte han å skrive romaner og skuespill, blant annet Why Marry? som han fikk den første utdelte Pulitzerprisen for drama for i 1918.
Honourable Artillery Company
Honourable Artillery Company (HAC) er det eldste eksisterende regimentet i den britiske hæren, med historie helt tilbake til 1296. Regimentet har den usedvanlige distinksjonen av å ha kjempet både på Parlamentets og rojalistenes side under den engelske borgerkrigen.
Regimentet mottok sitt kongelige stiftelsesdokument fra kong Henrik VIII den 25. august 1537. Sitt nåværende offisielle navn fikk regimentet i 1860 av dronning Victoria.
Idag inngår HAC i Army Reserve og har sin rolle innen overvåkning og mållokalisering.
The Legend of Zelda
The Legend of Zelda er en serie videospill fra Nintendo (ofte forkortet Zelda). Gjennomgangsfigurene i serien er helten Link, Prinsesse Zelda og Ganondorf.
I september 2005 passerte Nintendo nok en milepæl med 47 millioner solgte Zelda-spill.
Overblikk
Det eneste spillet i serien som ikke gikk ut på å "redde prinsessen og riket" var The Legend of Zelda: Majora's Mask – der opptrådte ikke Zelda i handlingen, men ble bare referert til noen få ganger og vist i et tilbakeblikk.
Andre viktige elementer i serien er en relikvie som kallesTriforce, og som de tre gudinnene som skapte Hyrule hadde etterlatt seg. Relikvien består av tre gulltrekanter satt sammen til én trekant, én for hver gudinne: Kraftens Triforce (Din), Visdommens Triforce (Nayru) og Motets Triforce (Farore). Den som er i besittelse av én av de tre delene som utgjør relikvien, vil også erverve de respektive egenskapene til hver del. Vanligvis har Ganondorf kraftens triforce, mens Zelda har visdommens triforce – mens Link har eller må få tak i motets triforce. Om de tre bitene forenes, vil den oppfylle de dypeste ønskene til den personen som bærer gjenstanden så lenge han/hun lever med og speile hjertets inderste trang.
Hyrules land inneholder mange forskjellige klimaer og landskap, og huser mange forskjellige raser og stammer bestående av monstre og andre skapninger. Det er merkbare geografiske forskjeller fra spill til spill. Flere landskap fra det første spillet har likevel gått igjen i de senere spillene i serien, som Lost Woods og Death Mountain. Lake Hylia er også et annet landskap, selv om dette området ble introdusert først i det tredje spillet.
Zelda-spillene inneholder en miks av komplekse gåter, strategisk actionfylt gameplay og utforskning. Denne formelen har forblitt slik gjennom serien.
Seriens skaper, Shigeru Miyamoto har uttalt at han ble inspirert av hans ekspedisjoner i fjellsidene som omringet hans barndomshjem i Kyoto, der han våget seg inn i skoger med ensomme innsjøer, huler og små landsbyer. Ifølge Miyamoto var det en veldig minnerik begivenhet da han oppdaget en huleinngang midt i skogen. Etter litt nøling gikk han inn i skogen, og utforsket dets dyp ved hjelp av en lampe. Denne opplevelsen har helt klart påvirket Miyamotos arbeid, og huleutforsking er et hovedelement i de fleste Zelda-spill.
Norrøn og japansk mytologi har også en finger med i spillet, i tillegg til middelalderens kultur. Miyamoto har referert til skapelsen av Zelda-spillene som et forsøk på å opplive en «miniatyrhage» for spillerne av serien.
Sideoppdrag
I tillegg til hovedoppdraget som går ut på å redde landet fra total destruksjon eller diktatur, er det også mindre oppdrag som Link kan påta seg. Disse sideoppdragene belønner ofte spilleren med ting som gjør hovedoppdraget enklere å fullføre (som for eksempel økt helse, nye våpen etc.), og er nødvendige om man vil fullføre spillene.
Den lengste av disse sideoppdragene – i flere spill – er en handlesekvens. I en handlesekvens får Link først en ting fra enten en butikk eller en figur i spillet. Han tar da denne gjenstanden til en karakter i spillet som trenger akkurat denne tingen, og bytter den inn mot en annen gjenstand. Denne nye tingen blir så byttet videre mot andre ting – og slik fortsetter det til handelen fører til en premie. Disse handlesekvensene har inneholdt så mange som 15 individuelle gjenstander!
Andre sideoppdrag inkluderer raser, et søk etter en gjemt ting, forsvunne karakterer eller ekstra gåter.
På grunn av tidsgrensen i Majora's Mask, spilte sideoppdragene en stor rolle i spillet. Enten var det korte oppdrag der man fikk økt helse, eller et langt og farlig oppdrag der man ble belønnet med noe langt mer verdifullt.
Philips CD-i
Nintendo har ingen involvering i Zelda-spillene som ble gitt ut av Philips på CD-i. Nintendo og Philips hadde en avtale som gjorde at Philips hadde rettighetene til å gi ut Nintendo sine figurer i egne spill. Dette resulterte med tre Zelda-spill. Det er kun Link: The Faces of Evil som har Link i hovedrollen. I de to andre spillene er Link kidnappet og man styrer prinsesse Zelda.
Harald Reppesgaard
Harald Øystein Reppesgaard (født 1. september 1943 i Oslo ) er en norsk psykiater, lokalpolitiker (Norges Kommunistiske Parti) og redaktør i partiavisen Friheten. Han har hatt flere lederstillinger innen helsetjenesten i Norge.
Reppesgaard var i 1980-årene overlege i Helsedirektoratet og ved Reitgjerdet sykehus i Trondheim, senere også overlege og sjeflege ved Trøndelag psykiatriske sykehus, Brøset sykehus. De siste årene har han drevet privat psykiatripraksis i Trondheim. Han har tidligere også markert seg som medlem av Norges Kommunistiske Parti, og som bystyrerepresentant for Bylista i Trondheim.
Thomas Henschien
Henschien begynte som reporter i TV 2 i 1998, men jobbet frem til 2006 primært som programleder på TV 2 Nyhetene. I en periode var han del av utenriksredaksjonen, og dekket blant annet Irak-invasjonen i 2003. Han har bakgrunn som befal i marinen, og brukte to år på økonomistudier før han reiste til USA og tok en bachelorgrad i TV-journalistikk. Før han kom til TV 2 hadde han jobbet som reporter i flere år, blant annet for NBC i USA, og lokal-TV i Haugesund. Fra 2006 til 2011 var han redaksjonssjef for TV 2 Nyhetskanalen, og arbeidet med utvikling, drift og daglig ledelse av kanalen.
Harald Reppesgaard
Reppesgaard ble i 1994 i Sør-Trøndelag tingrett dømt for bedrageri, dokumentfalsk og brudd på legeloven. Rettssaken den gang resulterte i ubetinget fengselsstraff og inndragning av legelisensen i tre år. I 2006 ble det på nytt klart at Reppesgaard var i myndighetenes søkelys for å ha mottatt sykepenger han ikke hadde krav på samt for å ha mottatt uberettigede utbetalinger fra trygdeetaten. I mars 2007 tilsto han bedrageri av 475,000 kroner, samt å ha unndratt 1,3 millioner kroner i skatt. Saken, som kom opp for retten i mai 2007, gikk som tilståelsessak. Han ble dømt for bedragerier og skattesvik, og måtte sone ett år i fengsel.
I mai 2010 ble han valgt som redaktør i NKPs avis Friheten. Reppesgaard sitter også i partiets sentralkomite.
Bari
Bari (fra latin Barium fra gresk Βάριον – Bárion, på barisk dialekt Bàre) er hovedstaden i regionen Puglia og provinsen Bari ved kysten av Adriaterhavet i Italia. Den er den nest-viktigste økonomiske sentre på fastlandet i sørlige Italia etter Napoli, og er velkjent som en havneby med fergeforbindelse med Hellas og Albania, foruten å være en universitetsby. I tillegg er byen også for helgenen Nikolas av Myra. Byen har i seg selv økende befolkning på 320 676 innbyggere (per 2008) på over 116 km², mens det hurtig voksende urbane området teller 653 028 innbyggere på over 203 km². Ytterligere rundt 500 000 mennesker lever i hovedstadsområdet.
Bari består av fire ulike urbane seksjoner. I nord er den tettbygde gamle byen på halvøya mellom to moderne havner med det storslåtte kirken Basilica di San Nicola, et viktig pilegrimsmål for både italienere og andre, katedralen San Sabino (1035–1171) og Castello Svevo til Fredrik II av Det tysk-romerske rike, som nå også er et betydelig distrikt for kvelds- og nattelivet. Sør ligger Murattiano-seksjonen, det moderne hjertet i byen, som er lagt ut på en rektangulært plan med en sjøpromenade og med et betydelig shoppingdistrikt (via Sparano og via Argiro).
Rundt dette senteret er det moderne Bari som er resultatet av en kaotisk utvikling på 1960- og 1970-tallet ved at de gamle forstedene som hadde vokst opp langs vegene spredte seg utover fra vegene i bymurene. I tillegg har de ytre forstedene vokst raskt i løpet av 1990-tallet. Byen har en nyutviklet flyplass oppkalt etter pave Johannes Paul II, kalt Karol Wojtyła Airport, med forbindelser til flere europeiske byer.
Sport
Fotballaget AS Bari kommer fra byen, og spiller i Serie B.
Ursula Konzett
Ursula Konzett (født 16. november 1959 i Triesen) er en tidligere liechtensteinsk alpinist. På slutten av 1970-tallet og begynnelsen av 80-tallet var hun blant verdens fremste slalåm- og storslalåmkjørere.
Konzett debuterte i verdenscupen i mars 1977. Hun feiret sin største triumfer mellom 1982 og 1984. I denne perioden vant hun sine to eneste seire i verdenscupen samt to medaljer i internasjonale mesterskap (bronse i slalåm både under VM 1982 i Schladming og OL 1984 i Sarajevo.
Urzula Konzett la opp etter VM 1985 i Bormio.
Familie
Ursula Konzett er storesøster til alpinisten Mario Konzett.
Fylkesvei 351
Fylkesvei 351 (Fv351) går mellom Indre Søndeled i Risør og Tangen i Kragerø.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Liland skole (Bergen)
Liland skole er en kommunal barneskole i Blomsterdalen i Ytrebygda bydel i Bergen kommune. Skolebygningen fra 1940 er tegnet av arkitekt Erling Ross. Det første skolebygget på Liland ble tatt i bruk i 1881. Blant de første som begynte på skolen var tidligere elever fra den nylig nedlagte fabrikkskolen ved Glassverket på Flesland. Nytt skolebygg ble reist i 1900. Dagens skolebygg ble oppført i årene 1939-1941. Deler av huset ble nesten umiddelbart beslaglagt av den tyske okkupasjonsmakten. Etter åpningen av Flesland lufthavn i 1954 økte befolkningen i Ytrebygda raskt og skolen måtte utvides. Den såkalte "paviljongen" ble innviet i 1968. Barnetallene i skolekretsen fortsatte å øke og en ny utvidelse fulgte i 1996. I 2009 hadde skolen nærmere 355 elever, men har plass til 400. Skolen har eget musikkorps.
Arkivet etter Liland skole er oppbevart ved Bergen byarkiv. Her finnes også dokumentasjon om aktiviteter med tilknytning til skolen, som arkivene etter Foreldrerådet, 17. mai-komiteen, Liland skolekorps og Ytrebygda fråhaldslag. Arkivet inneholder protokoller med klassedagbøker, vitnemålsprotokoller og dokumenter fra skolebiblioteket helt tilbake til omgangskolen, ca. 1863.
All Killer No Filler
All Killer No Filler er det andre studioalbumet til Sum 41, utgitt 8. mai 2001. Albumet ble en kommersiell suksess, og ble Sum 41s gjennombrudd internasjonalt. Albumet har solgt over 3 millioner eksemplarer på verdensbasis. Blant annet solgte det til platina i Canada, Storbritannia og USA. Sangtekstene tar opp ulike temaer om samfunnet, kjærlighetsforhold og egen tålmodighet. Albumtittelen refererer til Jerry Lee Lewis' album All Killer, No Filler: The Anthology.
Sporliste
Sangene «Summer» og «Makes No Difference» var opprinnelig fra Half Hour of Power.
Gyrodactylus salaris
Gyrodactylus salaris er en parasitt og monogen flatorm som snylter på laksefisker. I dagligtale omtales parasitten også som gyro eller laksedreperen. Det hender også at den også feilaktig omtales som lakselus (Lepeophtheirus salmonis), men det er et krepsdyr, altså et leddyr.
All Killer No Filler
Priser og plasseringer
Nettstedet Top40.com har rangert albumet som det niende beste Pop-Punk-albumet noen sinne.
Gyrodactylus salaris
Gyrodactylus salaris er en ektoparasitt med laksefisker som langtidsvert (i Norge atlanterhavslaks, regnbueørret og røye), men den kan også midlertidig overleve på andre arter i en tid. Den ble først oppdaget ved laksedød i Lakselva i Misvær og på Sunndalsøra i 1975, hvorav sistnevnte så på muligheten for å importere laksesmolt fra Sverige til bruk i regulerte vassdrag. Gjennom tester med mitokondrielt DNA har forskning slått fast at parasitten genetisk grupperer seg i minst seks ulike haplotyper.
All Killer No Filler
Personell
Sum 41
Produksjon
Gyrodactylus salaris
I Fremmedartslista 2018 er den vurdert til svært høy risiko på grunn av moderat invasjonspotensial og høy økologisk effekt.
Tiltak i norske elver
Dersom ingen tiltak skulle gjøres mot parasitten ville det tatt flere hundre år for laksen å bygge opp slik resistens. I denne perioden på flere hundre år ville laksepopulasjonene ligget under gytebestandsmålet, uten høstbart overskudd. Et seleksjonsprogram med målrettet avl ville kunne gi raskere utvikling av motstandsdyktighet, men da ville man negativt påvirke de andre egenskapene laksen trenger for å være lokalt miljøtilpasset.
Historisk sett har behandling av elver for å fjerne Gyrodactylus salaris foregått ved å bruke plantegiften rotenon. Rotenon er en ikke-selektiv gift, som brytes ned i løpet av kort tid i naturen, primært av sollys, luft og organisk materiale. Den dreper både parasitten og verten, og en andel av bunndyrfaunaen med gjeller, som er sensitive til den konsentrasjonen av rotenon som benyttes. Det er derimot en myte at rotenon "dreper alt liv", og som regel er det meste av taksa tilbake etter få måneder til et år etter behandling. De taksa som var borte etter behandling var generelt også i utgangspunktet sjelden. I slike tilfeller er det vanskelig å skille mellom en effekt av rotenon og deteksjonssannsynlighet og/eller mellomårsvariasjoner. En minimal effekt på andre dyr enn fisk skyldes a) at det meste av mindre dyr som finnes innenfor et visst område i vassdraget, har hvilestadier i vann som ikke rammes, b) voksenstadier på land (som f.eks. flyvende stadier hos insekter), c) de finnes oppstrøms behandlingsstrekket, eller d) arten reduseres kun i antall og et fåtall individer gjenoppbygger bestanden. Alt som ikke har gjeller, som f.eks. patedyr og voksne amfibier, rammes generelt ikke av rotenon. Snegler og biller er også vist til å være svært tolerante taksa. I tillegg har for eksempel arter som elvemusling en atferd hvor den lukker seg, og tåler dermed korte perioder med rotenon i systemet.
I de første behandlingene (80-, 90-tallet) med rotenon ble enkelte elver gjeninfisert med parasitten i løpet av noen få år. Siden midten av 2000-tallet har man derimot hatt stor suksess, også i større vassdrag. Suksessen krediteres primært til toårig behandling, økt konsentrasjon av rotenon, behandling av mer perifere områder, samt langt bedre kartlegging av hele vassdraget og definering av smitteområdet.
Etter årtusenskiftet (2003–2008) begynte man også å prøve ut bekjempelse av parasitten ved å tilsette små mengder aluminiumsalter og svovelsyre til elvevannet. En fordel med denne metoden var at det ble mulig å drepe parasitten uten å drepe laksen. Metoden ble forsøkt i Batnfjordelva på Nordmøre, Steinkjervassdraget i Trøndelag og Lærdalselva i Sogn og Fjordane. Lærdalselva ble friskmeldt, men forholdene i Batnfjordselva og Steinkjervassdraget ble for krevende til at det lyktes der. I stedet valgte forskerne å forsøksvis gå videre med å benytte klor som hovedkjemikalie, ettersom det er en rimeligere metode.
I august 2022 ble elven Driva og Litldalselva (med sidebekker og -elver) tilført klor for å utrydde parasitten, og rotenon ble benyttet i de mer stillestående delene hvor ikke klor ville ha en effekt. Ifølge en reportasje i NRK skader ikke klor annet liv i elven og det trengs svært små konsentrasjoner («en teskje på 5000 liter vann»). Dette er en sannhet med modifikasjoner- for eksempel er de mindre, vanlige, døgnfluene i slekta Baetis sensitive. Likevel kan det sies at det gir mindre effekt på bunndyrsamfunnet enn ved rotenon alene. Riktignok er kun et par studier gjort på området for skadelige effekter, hvorav omfanget av klorbehandling i slike studier gjerne har vært minimal, sett på grovere inndeling av taksa (slekt- eller familienivå og i noen tilfeller rekke) og klor kun tilsatt en liten del av hovedvassdraget. Dette fører i forsøkssammenheng dermed kun til kortvarige synlige effekter på sammensetning i taksa og antall av bunndyr, ettersom disse rekoloniserer berørt strekning relativt raskt.
Elver som er eller har vært infisert av Gyrodactylus salaris
Oppdatert pr. oktober 2022
Akt (andre betydninger)
Akt har flere betydninger:
Tina Haagensen
Tina Haagensen, (født 5. september 1967) er en norsk designer og stylist. Hun er utdannet dekoratør ved Danmarks Dekoratørfagskole i København 1987–1988 og har en bachelor ved Moteskolen Esmod våren 2007, hvor hun fikk Juryens Pris ved avgangseksamen. Tina Haagensen har jobbet sammen med Kjell A. Nordström og egne klær under merket Tina Haagensen.
Regine Heitzer
Regine Heitzer (født 6. februar 1944) var en østerriksk kunstløper som deltok i de olympiske vinterleker 1960 i Squaw Valley og 1964 i Innsbruck.
Lyngdalsfjorden
Lyngdalsfjorden er en fjord i Lyngdal kommune i Agder. Den begynner ved Farsund i vest og strekker seg 16 kilometer til utløpet av elva Lygna ved Kvavik. Omtrent midtveis tar Åptafjorden av mot nord.
På grunn av utløpet ved Kvavik blir den ofte feilaktig omtalt som Kvavikfjorden. Innerst i fjorden ligger en populær badeplass, Kvaviksanden. Det er brakkvann innerst i fjorden.
Ole Windingstad
Ole Windingstad (født 18. mai 1886 i Sandefjord, død 3. juni 1959 i Kingston) var en orkesterleder og komponist som i tidlig alder utvandret til USA, der han hadde sitt virke. Hans viktigste musikalske verk er symfonien The tides, som ble komponert i 1936 og uroppført i Albany i 1938.
Karriere
Windingstad studerte som 14-åring ved musikkonservatoriet i Oslo, og tre år senere i Leipzig. Der studerte han piano- og orgelspill, samt komposisjonslære og direksjon. I 1905 reiste han til USA.
I perioden 1913 til 1939 ledet han Scandinavian Symphony Orchestra, og fra 1939 ledet han New Orleans Symphony Orchestra. I 1926 ble han utnevnt til ridder av St. Olavs Orden for sitt arbeid for norsk musikk i Amerika.
Windingstads viktigste musikalske verk var symfonien The tides, som ble komponert i 1936 og uroppført i Albany i 1938. Den ble blant annet også spilt i New Orleans i 1941 og på Windingstads Norges-turné i 1955 – deriblant i Universitetets Aula i Oslo.
H.S. Leake skrev i Nordisk Tidende, 4. februar 1954:
Privatliv
Han giftet seg med Anna Hansen. De fikk fem barn: Solveig, Alf, Edgar, Kari og Arthur. Solveig, Alf og Kari døde i spanskesyken i 1918, og Edgar i en trafikkulykke i 1959.
Lieinix
Lieinix er en slekt av dagaktive sommerfugler i gruppen hvitvinger. De lever i Mellom-, Sør- og Nord-Amerika.
Utseende
Middelsstore (vingespenn ca. 50 millimeter), spinkle sommerfugler som lettest kjennes på de spisse forvingene. Disse er ganske mørke på farge, gjerne med små, lysere flekker. De brede bakvingene er hvite til gulaktige med mørk kant. Undersiden er mer eller mindre gråaktig.
Levevis
Artene lever i tropisk skog, blant annet tåkeskog. Larvene utvikler seg på busker og trær i erteblomstfamilien, særlig slekten Inga. Hannene er sterkt tiltrukket til urinflekker på skogbunnen, som de skaffer seg salter fra.
Utbredelse
Slekten er utbredt fra Mexico i nord til Brasil og Peru i sør, de fleste av artene i Mellom-Amerika.
Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje. Disse artene ble tidligere plassert i slekten Dismorphia.
Günther Göllner
Günther Göllner (født 21. juni 1941 i Poddębice i det okkuperte Polen) er en tysk tidligere skihopper som konkurrerte for Vest-Tyskland. Han representerte 1. Football Club Bayeruth.
Heilhornet
Heilhornet, eller Heilhornene, er et fjell sørvest i Bindal kommune i Nordland. Det har en høyde på 1 058 meter over havet og er markert landemerke. Fjellet er det nest høyeste fjellet i kommunen, etter Tjeldviktinden på grensa mot Brønnøy, og har primærfaktor 1 055 meter. Sekundærfaktoren på 43 kilometer er blant de 30 lengste i Norge.
Utsikt
Beliggende ved kysten og vesentlig høyere enn fjellene i nærheten, ruver fjellet med sine tre karakteristiske topper godt i kystlandskapet. Dette gjør også at det er vidt utsyn i alle himmelretninger fra toppen, som er relativt lett tilgjengelig langs en merket sti. Mot vest er det fri sikt langt utover havet utenfor Leka, mot nordvest sees Torghatten og Sju søstre, mot nordøst Okstindan, og mot øst Børgefjell i grensetraktene mot Sverige. Sydover innover Nord-Trøndelag er landskapet stort sett lavere enn Heilhornet og på folkemunne heter det seg at man kan se spiret av Nidarosdomen i Trondheim fra toppen av Heilhornet. Det ligger riktignok ingen høyere topper som blokkerer langs siktlinjen, men Jordens krumning gjør at distansen på 200 km blir for lang. For teoretisk å kunne sett spiret på denne avstanden måtte Heilhornet ha vært minst 1850 m høyt.
Midnattssol
Heilhornet ligger omtrent 165 km syd for polarsirkelen (som for tiden beveger seg mot nord med ca. 14 meter i året), hvilket definerer sydgrensen for observasjon av midnattssol på havnivå og fri horisont mot nord ved sommersolverv. Syd for Polarsirkelen er det en formel for høyde over havet som tilsier om det er mulig å observere midnattssol, og basert på denne er det akkurat mulig at Heilhornet har midnattssol noen dager rundt sommersolverv.
Guadalajara
Guadalajara er en stor by i det vestre høylandet i Mexico. Byen er hovedstaden i den viktige delstaten Jalisco, og hadde i 2010 1 495 189 innbyggere, men hele storbyområdet, som også omfatter blant annet Zapopan, Tlaquepaque, Tonalá, Tlajomulco, Zapotlanejo og Ixtlahuacán del Río, hadde 4 434 252 innbyggere. Byen er den nest største i Mexico, etter Mexico by. Byens innbyggere kalles tapatíos. Byen kalles ofte for den mest meksikanske av alle byer, og spesialiteter som mariachi-musikk, bredbremmede sombreroer etc. kommer fra denne selvbevisste byen. Byen ligger i ca. 1500 meters høyde, og har et tørt, behagelig klima med regntid om sommeren. Hovedflyplassen i byen er Miguel Hidalgo y Costilla Guadalajara internasjonale lufthavn.
Historie
Byen ble først grunnlagt av Cristóbal de Oñate i 1531, men måtte flyttes flere ganger på grunn av problemer med beliggenheten. Den 14. februar 1542 ga Karl V Guadalajara byprivilegier. I 1560 ble byen erklært hovedstad i den spanske kolonien Nueva Galicia, som var nokså uavhengig av Mexico by. I kolonitida var byen sentrum for et rikt jordbruksområde, og tjente som startsted for tallrike ekspedisjoner og erobringstokt til Nord-Mexico og Filippinene. Byen spilte også en viktig rolle tidlig i frigjøringskampen, da presten og uavhengighetsforkjemperen Miguel Hidalgo opererte fra byen. Også i Reformkrigen 1858–61 og i de meksikanske revolusjonskrigene ble det kjempet hardt rundt Guadalajara. I løpet av 1800-tallet gikk Guadalajara forbi Puebla som Mexicos nest største by på grunn av sterk industriutvikling. I 1992 førte en serie eksplosjoner i gassnettet til 205 døde, 500 sårede og 15 000 hjemløse.
Turistattraksjoner
Guadalajara er storslagen som en hovedstad, og midt i byen ligger den monumentale katedralen, påbegynt i 1558 og fullført i 1616. Stilen er en blanding av sengotikk og renessanse, med tilbygg og tårn i henholdsvis barokk og nygotikk. Ikke mindre enn fire plasser omgir katedralen, den største på sørsiden er Plaza de Armas, hvor Palacio de Gobierno, regjeringspalasset, også befinner seg. Teatro Degollado er byens kulturelle storstue fra 1856, og befinner seg på Plaza de La Liberación. Byen har 13 kirker i kolonistil, den største er Templo de la Merced i praktfull barokk fra ca. 1650, mens den eldste er Templo de San Francisco i renessansestil fra 1550. Plazuela de los Mariachis er et lite torg hvor mariachi-orkestere spiller mot betaling.
I utkanten av byområdet ligger Tequila, hvor den berømte agavedrikken blir destillert. Her kan man delta i omvisninger med smaksprøver. Byene Tlaquepaque og Tonalá er kjente sentra for keramikk.
Sport
Chivas de Guadalajara – eller Club Deportivo de Guadalajara, som er klubbens offisielle navn – er en av Mexicos fremste fotballklubber med 11 seire i den nasjonale ligaen. Klubben spiller sine hjemmekamper på Estadio Jalisco, som har en kapasitet på 62 384, hvor også CF Atlas spiller sine kamper. Dette stadion ble brukt i fotball-VM både i 1970 og 1986.
Eksterne lenker
Guadalajara
Lyngdal Historielag
Lyngdal Historielag er en lokalhistorisk forening stiftet i 1989. Laget har rundt 230 medlemmer (2014) og gir hvert år ut Lyngdalsboka med en samling av lokalhistoriske artikler. Laget har også stått bak utgivelsen av bøkene Lyngdal i bilder bind 1 og 2 (2003 og 2005). Nåværende leder (2017)av laget er Rebekke Foss Hartveit.
John Mensah
John Mensah (født 29. november 1982 i Obuasi) er en ghanesisk profesjonell fotballspiller som spiller for den franske fotballklubben Lyon. Han spiller forsvar, og er også en del av. Mensah har spilt for flere andre klubber i sin karriere, blant annet Bologna, Bellinzona, Genoa CFC, Chievo, Modena, Cremonese, Stade Rennais og Sunderland.
Han ble tatt ut til Fotball-VM 2010 i Sør-Afrika.
Skeie skole (Bergen)
Skeie skole er en kommunal barneskole i Rådal i Ytrebygda bydel i Bergen kommune. Skolen har plass til 450 elever.
Janne Leskinen
Leskinens beste disipliner var Super-G og storslalåm. I begge disiplinene vant han flere finske mesterskap. Leskinen var en av de første finske alpinistene som også oppnådde topplasseringer på internasjonalt nivå. Han tok en sølvmedalje i storslalåm under Junior-VM i alpint 1988 i Madonna di Campiglio. Fra og med sesongen 1991/92 deltok han regelmessig i verdenscupen, men havnet sjelden høyt oppe på resultatlistene. Han oppnådde bare tre plasseringer blant de 10 fremste, besteresultatet var en fjerdeplass fra Super-G-rennet i Garmisch-Partenkirchen.
Karrierens høydepunkt var VM 1996 i Sierra Nevada. I super-G ble han nummer fire, og i kombinasjonen nummer femten. I 1998 ble Leskinen nok en gang finsk mester i super-G. Etter denne sesongen la han opp som alpinist.
Kolumbus
Kolumbus AS er en fylkeskommunalt mobilitetsleverandør som har i oppgave å administrere, markedsføre og informere om rutetilbudet i Rogaland, samt kjøpe transporttjenester fra uavhengige buss- og båtselskaper. Kolumbus har ansvar for den offentlige busstrafikken i Rogaland og for hurtigbåttrafikken i Ryfylke, mellom Byøyene og Stavanger og fra Haugesund til Feøy, Utsira og Røvær.
Kolumbus' busser er lett gjenkjennelige med sin grønne farge, og bussene i bynære strøk bærer i tillegg Kolumbus’ navn og logo. Båtene er også merket med Kolumbus' farger og logo. Selskapet holder til på Byterminalen og Fiskepirterminalen i Stavanger. Direktør er Edith Nøkling.
Kolumbus eier ikke bussene og båtene som brukes i rutetrafikken. Det er det de ulike operatørselskapene som jobber på kontrakt for Kolumbus som gjør. Disse består av busselskapene Connectbus, Vy Buss, Boreal Transport Sør, Tide Buss AS, Suldal Billag, Kvitsøy helse og Transport, Finnøy Buss, L. Rødne og Sønner og Rørheims Bilruter, samt rederiene Norled, L. Rødne og Sønner, Helgøyskyss, Rutebåten Utsira og Røværfjord.
Kolumbus har myndighet til å gjøre mindre justeringer i rutetilbudet i Rogaland. Større forandringer i eksisterende ruter, samt opprettelse og nedleggelse av ruter, må vedtas politisk av fylkestinget.
Historie
I 2001 ble Kolumbus (Rogaland Kollektivtrafikk FKF (RKT)) vedtatt opprettet i Rogaland fylkesting. 1. januar 2002 ble det fylkeskommunale foretaket etablert.
Første gang busstrafikken i Rogaland ble utsatt for konkurranse, var i 2003. Da ble rutene i Stavanger og på Nord-Jæren lagt ut på anbud. Det ble også store omlegginger av rutene.
1. januar 2006 ble det innført et nytt billettsystem med elektronisk betaling. Oppstartsproblemer bidro til å forklare inntektssvikten Kolumbus opplevde i første kvartal i 2006. Det nye billettsystemet bestod blant annet av Kolumbuskortet, som hadde som mål å effektivisere billetteringsprosessen ved å redusere antall utskrevne papirbilletter og kontantbeholdningen om bord i bussene.
Fra 1. januar 2006 ble kun Minikort brukt. Det hadde funksjonen til Kolumbuskortet helt fram til sommeren 2006, da Kolumbuskortene ble postdistribuert til alle innbyggerne i Rogaland over 16 år. Både Minikortet og Kolumbuskortet hadde oppstartsproblemer. I starten fikk mange passasjerer reise gratis med bussen på grunn av feil med billetteringssystemet.
På tross av lanseringen av Kolumbuskortet, vedvarte enkelte av utfordringene og det ble flere oppslag i media på grunn av endret soneinndeling. Senere ble det også oppdaget at rundt 7 000 av kortene som var sendt ut hadde samme ID-nummer som andre kort som var i omløp. Dette førte til at Kolumbus postdistribuerte nye kort til kundene som hadde fått feil kort. Ved slutten av 2006 var det 11 500 som hadde tegnet Reisekonto.
Tidlig i 2005 ble bussrutene på Haugalandet (Nord-Rogaland) konkurranseutsatt for første gang. Her vant Haugaland Buss (HSD Buss og Gaia Trafikk) alle rutene. Dermed måtte Nettbuss Vest og Suldal Billag trekke seg ut. Tide Buss Haugesund tok over rutekjøringen fra 1. januar 2006, og i april 2010 ble det bestemt at Tide Buss Haugesund fikk forlenget kontrakten for rutebussene på Haugalandet fra januar 2011 til juni 2017.
Sent på høsten 2006 ble det annonsert ny anbudsrunde på fylkeskommunale bussruter (lokalruter) i Sør-Rogaland. Dette inkluderte Jæren og Dalane som for første gang ble konkurranseutsatt. Rutene skulle ikke legges om i større grad slik som i 2003, men det ble gjort enkelte endringer. Blant annet ble det bestemt at samtlige busser som kjører for Kolumbus skal være grønne, slik at de er enkle å kjenne igjen i trafikkbildet. Boreal Transport Sør AS vant anbudsrunden for hele Sør-Rogaland.
I annonseringen 28. mars 2007 ble det sagt at Boreal ble tildelt hele kontrakten for buss på grunn av lavest pris. Ved starten av perioden på fem og et halvt år 1. januar 2008, skulle 70 prosent av bussene være nye. Siden Boreal allerede hadde halvparten av rutene på Nord-Jæren, var det kun Nettbuss AS som måtte trekke seg ut. En av forutsetningene i kontrakten var at sjåfører som mistet jobben i Nettbuss skulle få nyansettelser i Boreal.
1. januar 2008 ble 170 nye busser satt i trafikk på Nord-Jæren. 7 av 10 busser ble erstattet av de nyinnkjøpte bussene. I tillegg ble en god del av rutene lagt om for å utvide tilbudet. Heller ikke dette gikk smertefritt, og en kombinasjon av syke sjåfører hos Boreal, nye busser og nye ruter skapte store utfordringer de første ukene. Boreal måtte gå så langt som å ansette 30 polske sjåfører for å løse krisen.
I februar og mars samme år ble det sagt i media at Boreal fikk rundt 20 millioner i dagbøter for problemene i januar. Ifølge kontrakten på anbudet skulle Boreal få en dagbot på 5 000 kr for hver avgang som ble innstilt (10 000 kr hvis de ikke rapporterte til Kolumbus). Kolumbus fikk inn 921 klager de tre første ukene i 2008 mot 153 klager på samme tid året før.
Styret vedtok å ikke ta ut opsjon eller lyse ut ny konkurranse på hurtigbåten mellom Stavanger og Haugesund da kontrakten utløp i desember 2014. Strekningen trafikkeres dermed utelukkende med buss fra januar 2015.
Bussruteproduksjonen i Strand, Forsand og Hjelmeland ble konkurranseutsatt for første gang i 2014. Kontrakten ble tildelt Boreal Transport Sør AS med oppstart 1. januar 2015 og varighet fram til åpningen av Ryfast.
Kolumbus ble organisert som et AS med nytt styre fra januar 2015. Fra 2001 til og med 2014 var Kolumbus organisert som et fylkeskommunalt foretak (Rogaland Kollektivtrafikk FKF).
I 2015 inngikk Kolumbus kontrakt med Unik Terminal AS om bygging av et nytt  bussdepot  på Forus. Kolumbus gjorde med dette et eget  bussanlegg tilgjengelig for framleie for operatøren på Nord-Jæren fra og med 1. juli 2016. Det nye bussdepotet vil forbedre arbeidsvilkårene for operatøren og samt redusere tomkjøringen. Leieperioden for bussanlegget er 20 år fra overtakelsestidspunktet i henhold til leieavtalen, med opsjon for Kolumbus om forlengelse i inntil 16 år, i åtte år om gangen.
I 2015 ble Norgesbuss tildelt kontrakten for bussrutekjøring på Nord-Jæren, mens Nettbuss ble tildelt kontrakten for Jæren og Dalane. Anbudsoppstart var 1. juli 2016, og kontraktene varer til og med 30. juni 2024 med en opsjon på to år. Samtidig som de nye operatørene overtok, ble rutetilbudet oppgradert, og samtlige busser i anbudsområdene ble byttet ut med splitter nye modeller. 98 av de nye bussene kjører på biodiesel, og i september 2016 ble det satt inn tre nye el-busser. Det vil da kjøre fem el-busser i ordinær rutetrafikk på Nord-Jæren. Kolumbus har som mål at alle bussene være skal være fossilfrie innen 2024. Kontraktssummen for kontrakten med Norgesbuss er på 421 millioner kroner i året. Kontraktssummen for kontrakten med Nettbuss er på 115 millioner i året.
13. juni 2017 bestemte Rogaland fylkeskommune at Kolumbus skal gå fra å være et kollektivselskap til å bli en mobilitetsleverandør. "Det innebærer at vi fortsatt skal ha ansvar for buss- og hurtigbåttrafikken i Rogaland. I tillegg skal vi jobbe for at tog, sykkel, gange og bildeling henger sømløst sammen med buss og båt slik at folk skal komme seg fra A til Å uten bruk av egen bil. Nøkkelordene er korrespondanse samt individuelt tilpasset og oppdatert informasjon." Sier Kolumbus på sine egne sider.
7. september 2017 inngikk Kolumbus og Jernbanedirektoratet en avtale om rute-, takst- og billettsamarbeid i Rogaland. Avtalen sikrer en sømløs reise med buss og lokaltog i Rogaland med likt takst- og billettsystem, samt korresponderende avgangstider.
Anbudet "Ryfylke Nord" ble i 2018 tildelt til Tide Buss AS og omfatter Suldal, Vindafjord og Sauda. Anbudsoppstart var 1. juni 2018, og kontrakten varer til og med juni 2026. Alle bussene benytter biodiesel av typen HVO (hydrogenerert vegetabilsk olje) De ordinære byrutene i Sauda erstattes av en bestillingsordning for buss. Denne ble lyst ut i et eget anbud.
Kolumbuskort
Kolumbuskortet er et elektronisk reisekort i plast som brukes på kollektivtransporten i Rogaland. Kortet er tilgjengelig som personlig og upersonlig kort (med og uten navn og fødselsdato). Kolumbuskortet kan fylles med Reisepenger, 24-timersbillett, 7-dagersbillett, 30-dagersbillett og 365-dagersbillett, Ungdomsbillett, Periodebillett båt og Kombibillett. Kolumbuskort med 30-dagersbillett eller 365-dagersbillett er gyldig ikke kun på Kolumbus busser og båter, men også på Jærbanens lokaltog mellom Stavanger og Egersund og på regionstog til Flekkefjord.
Minikort er et pappkort som brukes som engangskort. Dette kan ikke gjenbrukes. Minikortet kan brukes 24-timersbilletten og 7-dagersbilletten, og passer best for turister eller andre som reiser mye i en kort periode.
Sanntidssystem
Med sanntidsinformasjon får reisende oppdateringer om når bussen faktisk ankommer en holdeplass basert på hvor bussen til enhver tid befinner seg langs ruten (bruk av GPS). Slik kan de som venter langs ruten få informasjon om når bussen faktisk kommer til holdeplassen, istedenfor informasjon om når den skulle vært der i henhold til rutetidene.
Inne i bussen leser en stemme fortløpende opp navnet på neste holdeplass, slik at det blir enklere for personer som ikke er kjent i området og for personer med synshemninger å orientere seg. Samtidig vises navnene på de neste holdeplassene, samt avviksmeldinger for den aktuelle strekningen, på en skjerm i bussen. Sanntidsinformasjon er tilgjengelig om bord, på skjermer i enkelte busskur, på nett og via mobil-appene Kolumbus Reise og Kolumbus Sanntid.
Innføringen av sanntidssystemet på bussene i Rogaland startet høsten 2012, men prosjektet ble påbegynt langt tidligere. Rute 1 og 2 i Haugesund fikk installert en pilot av sanntidssystemet allerede i 2006, og det ble siden jobbet for å få fylkespolitikerne til å bevilge penger for å innføre systemet i resten av fylket. Fylkestinget bevilget prosjektmidler i oktober 2010, og prosjektet SIS-2012 kunne da starte.
Digitale kanaler
Ifølge Kolumbus' årsrapport for 2013 fikk Kolumbus ny profil og nye universelt utformede nettsider sommeren 2013. Siden den gang er nettsidene blitt kontinuerlig forbedret og utviklet, og i mai 2015 fikk nettsidene igjen et ansiktsløft i form av nytt design. Kolumbus er svært bevisste på universell utforming og at nettsidene skal være tilgjengelige for alle, og dette er fundamentalt i alle endringer som gjøres.
Høsten 2012 ble nettbutikken for kjøp av bussbilletter lansert. I starten av 2013 ble også nettbestillingsportalen for båtbilletter åpnet.
MinSide ble lansert på kolumbus.no i 2015. Der kan kunder kjøpe billetter/fylle på Kolumbuskortet, samt registrere, sperre og kjøpe nye Kolumbuskort.
I 2015 installerte Kolumbus åtte billettautomater ved ulike knutepunkt.
Kolumbus har vært på Facebook og Twitter siden 2009, og ved utgangen av 2015 hadde de 12 600 følgere på Facebook og 3 150 følgere på Twitter. I 2015 håndterte Kolumbus rundt 21 600 henvendelser på Facebook og 1 800 ytringer via Twitter, til sammen 23 400 henvendelser. For å ta seg av alle innspill og henvendelser i sosiale medier på en effektiv og kundevennlig måte er det blitt opprettet et eget team med sosiale medier som spesialfelt. Kolumbus skal ha tett dialog med kundene, og gjennomsnittlig responstid i sosiale medier er under én time.
Kolumbus har per 2017 tre mobil-apper: Kolumbus Reise, Kolumbus Sanntid og Kolumbus Billett. Reise-appen hjelper deg å finne riktig reiserute og viser sanntidsinformasjon, billett-appen lar deg forhåndskjøpe alle Kolumbus’ bussbilletter, og sanntidsappen gir deg oppdatert informasjon om når bussen kommer til din holdeplass. Reise-appen ble lansert i desember 2010, sanntidsappen i januar 2013 og billett-appen i september 2013.
Anbud
De fleste av Kolumbus’ busser er grønne. Du finner også hvite el-busser og busser med fargerike design, som spesiallaget av gatekunstnere i forbindelse med gatekunstfestivalen Nuart i 2016.
Alle kontrakter hvor Kolumbus er kontraktspart er resultat av en anskaffelsesprosess som følger lov og forskrift om offentlige anskaffelser. Gode, gjennomarbeidede kontrakter skal sikre at våre  tjenester holder et høyt nivå. Oppfølging og etablering av nye avtaler skjer gjennom et tverrfaglig samarbeid i Kolumbus. Kolumbus har også et nært samarbeid med, og deltar aktivt i, faggruppen for kontrakt i Kollektivtrafikkforeningen.
I arbeidet med nye kontrakter legger Kolumbus vekt på å være en pådriver for innovative løsninger i kollektivtrafikken. I henhold til miljøstrategien vår har vi fossilfri drift innen 2024 som målsetning. Både i de nye kontraktene som er inngått for buss- og båtdrift og i arbeidet fram mot ferdigstillingen av bussveien stiller vi store krav til leverandører og operatører for å være ledende i arbeidet med en mer miljøvennlig kollektivtransport.
De følgende er eksempler på kontrakter om kjøp av varer og tjenester som er inngått av Kolumbus som et resultat av anbudskonkurranse:
Lyngdal i bilder
Lyngdal i bilder er ei bildebok med samling av bilder fra Lyngdal kommune i det 20. århundre. Første bind kom i 2003, andre bind i 2005. Lyngdal Historielag stod bak utgivelsen og redaktører var Tor Engvoll, Åse Marie Leksbø og Øyvind Hoven Oftedal.
Iglo
En iglo er en form for snøhus. Igloen er kuppel- eller halvkuleformet, og bygges av faste og harde snøblokker som legges i spiral slik at avslutningsblokken på toppen blir tilnærmet rund. Luften i snøen virker som isolasjon og bidrar til at lufttemperaturen inne og ute vil kunne variere. Ved å lage små og mere dyptliggende inngangspartier kan en hindre at der trekkes varme ut mens en oppholder seg inne. En må dog sørge for friskluft ved å lage et hull i taket.
I likhet med snøhuler er igloer midlertidige losjier som beskytter mot ekstremt vær. Snøsmelting på innsiden vil etter en tid stenge for luften, og isolasjonsevnen forringes slik at en må bygge en ny, dersom en skal bli lengre på samme stedet.
Slike igloer brukes blant annet av inuiter når det er vinter. De fleste igloer er mellom 3 og 5 meter i diameter. En iglo som brukes når det er jakt er som regel mye mindre, mellom 1,5 meter og 2 meter. Ordet iglo kommer av inuittisk iglu, som betyr «hus».
Kvannfjellet (Grane)
Kvannfjellet (sørsamisk: Faatnoevaartoe) er et fjell rett nord for Majavatn i Grane kommune i Nordland fylke. Fjellets høyeste punkt er Nordklumpen på 702 meter over havet.
Antipatros fra Thessalonike
Antipatros fra Thessalonike (gresk: Ἀντίπατρος; død ca. 1 e.Kr.) var en gresk epigramdikter. På samme tid som den romerske herskeren Augustus var han virksom som lærer i Roma. Han levde under beskyttelse av Lucius Calpurnius Piso, konsul i 15 f.Kr. og deretter prokonsul i Makedonia i flere år. Piso utnevnte ham til guvernør av Thessalonike.
Fra ham er det av over hundre epigrammer i Anthologia Graeca, inkludert dikt som hyllet den romerske herskeren.
Diktning
Som forfatter var han blant de som ble mest kopiert på denne tiden. Det er mange hentydninger i hans tekster til samtidens historie: et dikt som feiret opprettelsen av Nikopolis i Epirus av Octavius (Augustus) etter slaget ved Actium; et annet som feiret Augustus' seier over partierne i et felttog i 20 f.Kr.; og et som var rettet til Gaius Cæsar, sønn av Agrippa, som døde i år 4. Ingen dikt kan med sikkerhet bli datert senere enn år 4, men han døde antagelig en gang rundt år 1.
Antipatros skal blant annet ha skrevet et dikt hvor verdens syv underverker er listet, men dette diktet er også (forsøksvis) tilskrevet Antipatros fra Sidon (140 f.Kr.). Interessant nok er ikke hans liste i overensstemmelse med de kjente syv underverker.
Han har også kjent for å være den første som nevnte bruken av vannhjulet i et dikt. Han forteller om et avansert vannhjul til mølle en gang mellom 12 f.Kr. og 1 e.Kr. Han lovpriste vannhjulet for dens bruk i male korn og for at det sparte menneskelig arbeidskraft som Demeter hadde pålagt kvinnene som malte korn. Denne referansen har vært viktig for anslagsvis datering av den eldste bruken av vannhjul.
Leif Olve Dolonen Larsen
Bakgrunn
Larsen er født og oppvokst på Tofte i Hurum. Senere flyttet familien til Drammen, hvor han tok idrettsfagslinjen ved St. Hallvard videregående skole. Han var et allsidig idrettstalent, med gode treningsvaner og gener for å bli stor og sterk.
Friidrett
Larsen ble tidlig en lovende kulestøter og står bokført med tre norske bestenoteringer for 17- og 18-åringer. Han konkurrerte for klubbene IF Graabein, SK Vidar og IF Hellas. Han deltok i 1992 i junior-VM hvor han endte på 13.-plass. I junior-VM i 1994 endte han på 4.-plass. Resultatene gjorde at han fikk tilbud om idrettsstipend ved University of Texas at El Paso, og flyttet til El Paso i 1996.
Hans personlige rekord på 18,76 meter ble oppnådd i april 1997 i Baton Rouge i Louisiana i USA, mens han studerte ved University of Texas at El Paso. Resultatet gir han 13.-plass gjennom alle tider i Norge
Hans siste internasjonale deltagelse var under EM for junior under 23 år i 1997, hvor han endte på 8.-plass.
Judo
Larsen har også en kort karriere som utøver i Judo, for klubben Konnerud IL. Han vant junior-NM i 1994 i klasse 86 kg. Året etter vant han sølv i senior-NM i klassen pluss 95 kg, og bronsemedalje i åpen klasse, Shiai.